**Ministru kabineta noteikumu projekta “Grozījumi Ministru kabineta 2009.  gada 30. novembra noteikumos Nr. 1375 “Noteikumi par rūpnieciskās zvejas limitiem un to izmantošanas**

**kārtību piekrastes ūdeņos””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Zvejniecības likuma 11. panta 4.2 daļa;2) Ministru kabineta 2009. gada 30. novembra noteikumu Nr. 1375 “Noteikumi par rūpnieciskās zvejas limitiem un to izmantošanas kārtību piekrastes ūdeņos” (turpmāk – MK noteikumi Nr. 1375) 11. un 12. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2009. gada 30. novembra noteikumos Nr. 1375 „Noteikumi par rūpnieciskās zvejas limitiem un to izmantošanas kārtību piekrastes ūdeņos”” (turpmāk – noteikumu projekts) sagatavots atbilstoši MK noteikumu Nr. 1375 11. punktam, kas paredz pašvaldībām reizi gadā līdz 1.jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) iesniegt priekšlikumus par piekrastes ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātniski pamatotu rekomendāciju (turpmāk – rekomendācija) par pašvaldību priekšlikumiem zvejas limitu izmaiņām. ZM, ievērojot iepriekšminēto noteikumu 12. punkta prasības, apkopo institūta izvērtētos un atbalstītos priekšlikumus par zvejas limitu izmaiņām un iesniedz Ministru kabinetā noteikumu projektu.Līdz 2017. gada 1. jūlijam institūts saņēma priekšlikumus zvejas limitu izmaiņām no Nīcas, Pāvilostas, Rucavas novadu, Liepājas un Ventspils pilsētas pašvaldībām. Institūts 2017. gada 26. jūlijā sniedza ministrijai rekomendāciju (Nr.1-6/913-e, pieejama ZM) par pašvaldību priekšlikumiem zvejas limitu izmaiņām piekrastes ūdeņos. Minētās pašvaldības tika informētas par atbalstītajiem un neatbalstītajiem priekšlikumiem.1. Noteikumu projektā ietverti šādi institūta atbalstītie pašvaldību priekšlikumi:1.1. Nīcas novada pašvaldības ierosinājums tās pašvaldības teritorijas piekrastes ūdeņos atļaut komerczvejniekiem ar piešķirtajiem zivju tīklu limitiem zvejot apaļos jūrasgrunduļus ar tīkliem, kuru acu izmērs ir no 30 līdz 35 mm, laikā no 1. aprīļa līdz 30. jūnijam ir daļēji atbalstīts. Tāpat arī citās pašvaldībās (Liepājā un Rucavā) jau ir atļauts daļu zivju tīklu izmantot apaļā jūrasgrunduļa zvejā laikposmā no 1. aprīļa līdz 30. jūnijam. Pamatojoties uz piekrastes zvejas žurnālu informāciju, tīklu izmantošana šajā periodā invazīvās sugas – apaļā jūrasgrunduļa – zvejai ir vērtējama kā efektīva. Pēc institūta rīcībā esošās informācijas, ar zivju tīkliem laikposmā no 1. aprīļa līdz 30. jūnijam 2017.gadā ir iegūti 31,5% no šī gada kopējās apaļā jūrasgrunduļa nozvejas piekrastē un citu sugu piezvejas apjoms ir mazāks par 1%. Nīcas novada piekrastē gan komerciālajā, gan institūta veiktajā pētnieciskajā zvejā ir vērojama liela šīs sugas īpatņu koncentrācija, tāpēc institūts atbalsta apaļā jūrasgrunduļa zvejas intensitātes palielināšanu par 100 grunts zivju tīkliem ar acs izmēru no 60 līdz 70 mm laikposmā no 1. aprīļa līdz 30. jūnijam (noteikumu projekta 1.4.  apakšpunkts);1.2. Pāvilostas novada pašvaldības ierosinājums apaļā jūrasgrunduļa zvejai papildus piešķirt 24 zivju murdus, 7 lucīšu murdus, 1 reņģu stāvvadu un atļaut komerczvejā izmantot 50% no pašvaldības piešķirtajiem zivju tīkliem kā grunts tīklus ar acs izmēru no 60 līdz 70 mm apaļo jūrasgrunduļu zvejai ir daļēji atbalstīts. Lai veicinātu apaļā jūrasgrunduļa nozveju, institūts Pāvilostas novadam ir ierosinājis piešķirt 10 apaļo jūrasgrunduļu murdu (noteikumu projekta 1.4. apakšpunkts). Tā kā tas ir jauns zvejas rīks, sākotnēji, nosakot rīku skaitu, ir nepieciešams ievērot piesardzību. Rīku skaita palielinājums ir iespējams pēc zvejas rezultātu un ietekmes uz citām zivju sugām izvērtēšanas. Institūts ierosina Pāvilostas novadam laikposmā no 1. aprīļa līdz 30. jūnijam apaļo jūrasgrunduļu zvejai papildus piešķirt 100 grunts zivju tīklu ar acs izmēru no 60 līdz 70 mm (noteikumu projekta 1.4. apakšpunkts). Pamatojoties uz piekrastes zvejas žurnālu informāciju, 2016. gadā ar lucīšu murdiem Pāvilostā ir nozvejoti tikai apaļie jūrasgrunduļi. No apaļā jūrasgrunduļa kopējās nozvejas piekrastē vidēji mazāk par 7% tiek iegūti ar lucīšu murdiem, tāpēc institūts neatbalsta lucīšu murdu skaita palielināšanu Pāvilostas novadā un uzskata, ka efektīvāka apaļo jūrasgrunduļu zveja ir iespējama ar apaļo jūrasgrunduļu murdiem.Reņģu zveja ar stāvvadiem Pāvilostas novadā ir mainīga. Pēc institūta rīcībā esošās informācijas, 2016. gadā Pāvilostas novadā reņģes pēc svara veidoja 45% no stāvvadu loma sastāva, savukārt šogad ievērojamā daudzumā tiek zvejoti apaļie jūrasgrunduļi un vējzivis, bet reņģes nozvejas nepārsniedz 6%. Tā kā Starptautiskās Jūras pētniecības padomes veiktā zivju krājumu analītiskā novērtējuma rezultāti (<http://ices.dk/sites/pub/Publication%20Reports/Advice/2017/2017/her.27.25-2932.pdf>) liecina, ka pēdējos gados reņģu daudzums Baltijas jūras atklātajā daļā ir palielinājies un pārējām Pāvilostas novada reņģu stāvvadu piezvejā dominējošajām sugām nav noteikti nozvejas limiti, institūts atbalsta ierosinājumu Pāvilostas novadā papildus piešķirt vienu reņģu stāvvadu (noteikumu projekta 1.4. apakšpunkts);1.3. Rucavas novada pašvaldības priekšlikums papildus piešķirt 30 lucīšu murdu ir daļēji atbalstīts. Saskaņā ar MK noteikumu Nr.1375 2. pielikumu Rucavas novadam patlaban nav attiecināts lucīšu murdu limits. Pamatojoties uz piekrastes zvejas žurnālu informāciju, Latvijas piekrastes dienvidrietumu daļā (Liepājas pilsētā, Nīcas un Pāvilostas novadā) ar lucīšu murdiem pēdējos gados pārsvarā tiek zvejoti apaļie jūrasgrunduļi. Pēc institūta rīcībā esošās informācijas, 2016. gadā Latvijas piekrastes dienvidrietumu daļā apaļais jūrasgrundulis pēc svara veidoja 96% no lucīšu murdu loma sastāva, tāpēc domājams, ka lucīšu murdu izmantošana Rucavas novadā ir paredzēta apaļā jūrasgrunduļa zvejai. Ievērojot minēto, institūts neatbalsta lucīšu murdu limita noteikšanu, bet, lai veicinātu apaļā jūrasgrunduļa nozveju, ierosina Rucavas novadam piešķirt 10 apaļo jūrasgrunduļu murdu (noteikumu projekta 1.4.  apakšpunkts);1.4. Liepājas pilsētas pašvaldības priekšlikums palielināt zvejas rīku limitu par 50 tīkliem apaļā jūrasgrunduļa zvejai un 5 sīkzivju murdiem ir daļēji atbalstīts. Pašvaldības vēstules pielikumā esošajā ZS “OSKARS” iesniegumā pamatota minēto zvejas rīku izmantošana apaļā jūrasgrunduļa zvejā, kā arī tas, ka apaļā jūrasgrunduļa zveja ar lucīšu murdiem nav efektīva.Lai veicinātu apaļā jūrasgrunduļa nozveju, institūts ir ierosinājis Liepājas pilsētai piešķirt 12 apaļo jūrasgrunduļu murdu (noteikumu projekta 1.4. apakšpunkts), kā arī palielināt Liepājas pilsētai piešķirto zivju tīklu skaitu apaļā jūrasgrunduļa zvejai laikposmā no 1.  aprīļa līdz 30. jūnijam un atļaut zveju ar 100 zivju tīkliem kā grunts tīkliem ar acs izmēru no 60 līdz 70 mm apaļo jūrasgrunduļu zvejai (noteikumu projekta 1.4. apakšpunkts);1.5. Ventspils pilsētas pašvaldības priekšlikums palielināt par 10% Ventspils pilsētai piešķirto zivju un reņģu tīklu limitu ir atbalstīts.Pamatojoties uz piekrastes zvejas žurnālu informāciju, Ventspils pilsētas zivju tīklu nozvejā 2016. gadā dominējošās sugas bija vimba (24,8%), asaris (15,3%), plekste (14,1%) un menca (12,4%), savukārt nozvejā ar reņģu tīkliem 2016. gadā dominēja reņģe (69,2%) un salaka (18%). Saskaņā ar MK noteikumu Nr.1375 2. pielikumu Ventspils pilsētai patlaban ir attiecināms 69 zivju tīklu un 30 reņģu tīklu skaita limits. Institūts atbalsta ierosinājumu par 10% palielināt Ventspils pilsētai piešķirto zivju tīklu un reņģu tīklu limita skaitu (noteikumu projekta 1.4.  apakšpunkts);2. Papildus pašvaldību priekšlikumiem noteikumu projektā ir ietverti grozījumi, kas saistīti ar apaļā jūrasgrunduļa zvejas intensificēšanu. Institūts sniedza rekomendāciju, kad tika sagatavoti Ministru kabineta 2017.  gada 7. augusta noteikumi Nr. 460 “Grozījumi Ministru kabineta 2007. gada 2. maija noteikumos Nr. 296 "[Noteikumi par rūpniecisko zveju teritoriālajos ūdeņos un ekonomiskās zonas ūdeņos](https://likumi.lv/ta/id/156709-noteikumi-par-rupniecisko-zveju-teritorialajos-udenos-un-ekonomiskas-zonas-udenos)”” (pieejama ZM), lai tajos ietvertu jaunu pasīvās zvejas rīku piekrastes ūdeņos – apaļā jūrasgrunduļa murdu. Savukārt MK noteikumos Nr. 1375 ir nepieciešams paredzēt apaļā jūrasgrunduļa murda skaita limitu sadalījumā pa piekrastes pašvaldībām un apaļā jūrasgrunduļa zvejas limitu izmantošanas termiņus.Apaļais jūrasgrundulis pēdējos gados Latvijā tiek nozvejots gan jūras, gan Rīgas jūras līča piekrastē, tomēr galvenie nozvejas rajoni atrodas jūras atklātās daļas dienvidrietumu daļā – 2016. gadā vairāk nekā 80% no apaļā jūrasgrunduļa nozvejas tika iegūta Liepājas pilsētā, kā arī Nīcas un Rucavas novadā. Institūts, izvērtējot apaļā jūrasgrunduļa izplatības tendences Latvijas piekrastē un ņemot vērā esošo nozveju sadalījumu piekrastes zvejā, ierosina attiecīgi papildināt MK noteikumu Nr. 1375 2. pielikumu (noteikumu projekta 1.4. apakšpunkts) ar apaļā jūrasgrunduļa murda skaita limitu sadalījumu pa piekrastes pašvaldībām.Apaļā jūrasgrunduļa zvejai ir sezonāls raksturs – vairāk nekā 95% no kopējās nozvejas tiek iegūti aprīlī, maijā un jūnijā ar pasīviem zvejas rīkiem (murdiem, tīkliem). Tas ir izskaidrojams ar šīs sugas palielinātu aktivitāti pavasarī un vasaras sākumā, tāpēc institūts ierosina zvejai ar apaļo jūrasgrunduļu murdu noteikt laikposmu no 1. aprīļa līdz 30. jūnijam (noteikumu projekta 1.4. apakšpunkts). 3. Papildus pašvaldību priekšlikumiem institūts sagatavoja rekomendāciju (pieejama ZM) arī par mencu zvejas iespēju izmantošanas pilnveidošanu piekrastes ūdeņos. Institūts pēc nozvejas datiem ir secinājis, ka menca nelielā apjomā tiek nozvejota kā piezveja citu zivju sugu zvejā arī Rīgas jūras līča piekrastē, taču zvejnieki mencu lomā paturēt nevar, jo mencai Rīgas jūras līcī nav noteikts nozvejas limits. Savukārt Eiropas Parlamenta un padomes regula (ES) 2016/1139 (2016. gada 6. jūlijs), ar kuru izveido daudzgadu plānu mencas, reņģes un brētliņas krājumiem Baltijas jūrā un zvejniecībām, kas šos krājumus izmanto, un ar kuru groza Padomes Regulu (EK) Nr. 2187/2005 un atceļ Padomes Regulu (EK) Nr. 1098/2007 paredz obligātu pienākumu komerciālajā zvejā vest krastā visas tīklos nozvejotās mencas (no murdiem mencas ir atlaižamas dzīvas atpakaļ jūrā, tāpēc nav obligāts pienākums tās vest krastā). Šī prasība neattiecas uz pašpatēriņa zveju, jo dalībvalstis to ir tiesīgas regulēt pašas.Patlaban MK noteikumos Nr.1375 mencu nozvejas apjoma limiti ir noteikti Baltijas jūras piekrastes pašvaldībām. Tie tiek sadalīti gan komerczvejai, gan arī pa 200 kg var tikt iedalīti katram pašpatēriņa zvejniekam, taču, ja kādam zvejniekam citu zivju sugu zvejā kā piezveja nejauši gadās arī menca, to paturēt lomā ne Rīgas jūras līča, ne Baltijas jūras piekrastē nedrīkst, jo normatīvais regulējums neparedz šādu piezveju.Noteikumu projektā tiek piedāvāts šāds risinājums:1) turpmāk pašpatēriņa zvejniekiem nebūs nepieciešams iedalīt nozvejas apjoma limitu līdz 200 kg (noteikumu projekta 1.3. apakšpunkts), jo tie drīkstēs paturēt mencu piezvejā līdz 10 % no kopējā nozvejas apjoma. Tas paredzēts Ministru kabineta 2017. gada 7. augusta noteikumos Nr.460 “Grozījumi Ministru kabineta 2007. gada 2. maija noteikumos Nr. 296 “[Noteikumi par rūpniecisko zveju teritoriālajos ūdeņos un ekonomiskās zonas ūdeņos](https://likumi.lv/ta/id/156709-noteikumi-par-rupniecisko-zveju-teritorialajos-udenos-un-ekonomiskas-zonas-udenos)””. Šis nozvejas apjoms netiks ieskaitīts kopējā mencas nozvejas kvotas apguvē, un tā turpmāk tiks dalīta tikai komerczvejniekiem, tāpēc pašpatēriņa zvejniekiem limitos patlaban sadalītā mencu apjoma daļa tiks saglabāta komerczvejai;2) tā kā pašpatēriņa zvejas apjoms no limitiem tiks izslēgts, komerczvejā tiem zvejniekiem, kam nebūs iedalīts atsevišķs mencu nozvejas apjoma limits, būs iespēja paturēt mencu lomā, izmantojot kopējo Baltijas jūras piekrastei (noteikumu projekta 1.1. un 1.4.  apakšpunkts) vai Rīgas jūras līča piekrastei noteikto nesadalīto piezvejas apjoma limitu. Tāpat Baltijas jūras piekrastē komerciālajā zvejā paredzēts: ja mencu piezvejas apjoms ir būtisks – gadā sasniegtu 100 kg, zvejniekam pašvaldībā būs jāsaņem mencu nozvejas apjoma limits (noteikumu projekta 1.2. un 1.4. apakšpunkts).Kopumā piedāvātais risinājums nemaina pašvaldībām piešķirtās mencu nozvejas iespējas, jo no kopējā nozvejas apjoma limita tiks izņemti pašpatēriņa zvejniekiem piešķirtie nozvejas apjoma limiti, kas iepriekš tika ieskaitīti kopējā pašvaldībai piešķirtā nozvejas apjoma limitā.4. Saskaņā ar MK noteikumu Nr.1375 5.1 punktu pašvaldība nedrīkst pārdalīt citiem zvejas tiesību nomniekiem to zvejas rīku limitu, kas bija iedalīts zvejas tiesību nomniekam, kurš nodevis sadalīšanai (arī sagriešanai metāllūžņos) vai izmantošanai citiem, ar zvejniecību nesaistītiem mērķiem pēdējo savā īpašumā esošo zvejas kuģi un par to saņēmis atbalstu atbilstoši Ministru kabineta 2008. gada 6. maija noteikumiem Nr. 323 “Valsts un Eiropas Savienības atbalsta piešķiršanas kārtība zivsaimniecības attīstībai pasākumam "Zvejas aktivitāšu pilnīga pārtraukšana"". Savukārt ZM apkopo minēto informāciju un attiecīgajai piekrastes pašvaldībai samazina MK noteikumu Nr. 1375 2. pielikumā noteikto kopējo tai piešķirto zvejas rīku skaita limitu.Tā kā 2015. gadā vairāki komersanti nodeva sadalīšanai pēdējo savā īpašumā esošo zvejas laivu un beidza komercdarbību zvejniecībā, ministrijai MK noteikumu Nr. 1375 2. pielikumā ir jāsamazina pašvaldībām noteiktie kopējie zvejas rīku limiti (noteikumu projekta 1.4. apakšpunkts):* Rīgas pilsētas pašvaldībai 1 gab. zivju murds, 10 gab. zivju tīkli, 200 gab. zivju āķi;
* Salacgrīvas novada pašvaldībai 4 zivju tīkli;
* Ventspils novada pašvaldībai 10 gab. zivju tīkli, 2 gab. reņģu tīkli, 200 gab. zivju āķi, 4 gab. akmeņplekstu tīkli un viens stāvvads.

5. Noteikumu projekts stājas spēkā ar 2018.gada 1.janvāri, jo pašvaldības zvejniekiem konkrētā gadā izmantojamos limitus iedala katra kalendārā gada sākumā, noformējot par to attiecīgi rūpnieciskās zvejas tiesību nomas līguma protokolu. Šis limits ir izmantojams attiecīgajā gadā. |
| 3. | Projekta izstrādē iesaistītās institūcijas | ZM un institūts, kā arī Nīcas, Pāvilostas, Rucavas novadu, Liepājas un Ventspils pilsētu pašvaldības, kas sniedza priekšlikumus par zvejas limitu maiņu. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komerczvejnieki, pašpatēriņa zvejnieki, Valsts vides dienesta inspektori un piekrastes pašvaldības. Pēc Latvijas Zivsaimniecības integrētās kontroles un informācijas sistēmā pieejamās informācijas, 2016. gadā piekrastes ūdeņos ar pašpatēriņa zveju nodarbojās 1044 personas, bet ar komerczveju – 199 komersanti.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 850 000 | 0  | -352 | -352 | -352 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0  | -106 | -106 | -106 |
| 1.2. valsts speciālais budžets |  0 |  0 |  0 | 0  |  0 |
| 1.3. pašvaldību budžets | 595 000 |  0 |  -246 |  -246 |  -246 |
| 2. Budžeta izdevumi: | 850 000 |  0 |  0 | 0  |  0 |
| 2.1. valsts pamatbudžets | 255 000 |  0 |  0 | 0  |  0 |
| 2.2. valsts speciālais budžets |  0 |  0 |  0 | 0  |  0 |
| 2.3. pašvaldību budžets | 595 000 |  0 |  0 | 0  |  0 |
| 3. Finansiālā ietekme: | 0 |  0 | -352 | -352 | -352 |
| 3.1. valsts pamatbudžets | 0 |  0 | -106 | -106 | -106 |
| 3.2. speciālais budžets |  0 |  0 |  0 | 0  |  0 |
| 3.3. pašvaldību budžets | 0 |  0 |  -246 |  -246 |  -246 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 | 0  |
|  0 |  0 |  0 | 0  |
|  0 |  0 |  0 | 0  |
| 5. Precizēta finansiālā ietekme: | X |  0 | -352 | -352 | -352 |
| 5.1. valsts pamatbudžets |  0 | -106 | -106 | -106 |
| 5.2. speciālais budžets |  0 |  0 | 0  |  0 |
| 5.3. pašvaldību budžets |  0 |  -246 |  -246 |  -246 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertās izmaiņas MK noteikumu Nr.  1375 2. pielikumā radīs šādu finansiālu ietekmi uz valsts un pašvaldību budžeta *ieņēmumiem no ūdenstilpju un rūpnieciskās zvejas tiesību nomas un zvejas tiesību rūpnieciskās izmantošanas (zvejas limiti)*:1. palielināsies viens reņģu stāvvada limits Baltijas jūras piekrastē (1 x 113,83 EUR = 113,83 EUR);
2. samazināsies viens zivju murda limits Rīgas jūras līča piekrastē (1 x 85,37 EUR = 85,37 EUR);
3. samazināsies 14 zivju tīkla limiti Rīgas jūras līča piekrastē (14 x 21,34 EUR = 298,76 EUR);
4. samazināsies 3 zivju tīkla limiti Baltijas jūras piekrastē (3 x 7,11 EUR = 21,33 EUR);
5. palielināsies viens reņģu tīkla limits Baltijas jūras piekrastē (1 x 7,11 EUR = 7,11 EUR);
6. samazināsies 200 zivju āķu limits Rīgas jūras līča piekrastē (2 x 14,23 EUR (nomas maksa par 100 āķiem) = 28,46 EUR);
7. samazināsies 200 āķu limits Baltijas jūras piekrastē (2 x 9,96 EUR (nomas maksa par 100 āķiem) = 19,92 EUR);
8. samazināsies 4 akmeņplekstu tīkla limits (4 x 4,98 EUR = 19,92 EUR).

Apaļo jūrasgrunduļu murda limitam nomas maksas aprēķini nav veikti, jo par zvejas rīkam piemērojamo nomas maksu vēl tiks spriests 2018.un 2019. gadā, kad tiks novērtēta apaļā jūrasgrunduļa murda zvejas efektivitāte un citi ar tā izmantošanu saistītie dati, tāpēc līdz šī novērtējuma sagatavošanai un institūta BIOR rekomendāciju sniegšanai, nomas maksu par apaļā jūrasgrunduļa murda limitu pašvaldības nepiemēros.Kopumā minētās izmaiņas veidos ieņēmumu samazinājumu 352,67 EUR apmērā.Saskaņā ar MK noteikumu Nr. 918 96. punktu pašvaldībai paliek 70 % ieņēmumu no zvejas tiesību nomas, bet 30 % tiek ieskaitīti valsts budžetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2019.gadā pēc apaļā jūrasgrunduļa murda zvejas efektivitātes novērtēšanas būs nepieciešami grozījumi Ministru kabineta 2009. gada 11. augusta noteikumos Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”, kuros tiek noteikta zvejas limitu nomas maksa. |
| 2. | Atbildīgā institūcija | Zemkopības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu Nr.1375 2.punkts paredz, ka ikgadējie kopējās nozvejas apjoma limiti piekrastē tiek noteikti, pamatojoties uz tieši piemērojamiem ES zvejniecību regulējošiem tiesību aktiem par Latvijas Republikai iedalīto daļu no kopējā pieļaujamā nozvejas apjoma limita kārtējam gadam un Zvejniecības likuma 11.panta (4) daļā noteikto par zvejai piekrastē iedalāmajiem nozvejas apjoma limitiem. Regulas, kurās tiek noteikti kopējie nozvejas apjoma limiti, tai skaitā Latvijai, tiek pieņemtas katram nākamajam gadam. 2017.gadam spēkā ir Padomes Regula (ES) 2016/1903 (2016. gada 28. oktobris), ar ko 2017. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2016/72. Savukārt noteikumu projektā grozītais 2.1.apakšpunkts tieši neskar ES regulējumu, jo tajā tiek precizēts tikai mencu nozvejas apjoma limita sadalījums piekrastes ūdeņos nacionālajā līmenī. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2016.gada 12.decembrī Salacgrīvas novada, Ventspils novada un Rīgas pilsētas pašvaldības ar ZM vēstulēm tika informētas par zvejas limitu samazinājumu šīm pašvaldībām, kas saistīts ar MK noteikumu Nr.1375 5.1 punkta izpildi.2017. gada 19. aprīlī par mencu zvejas iespēju izmantošanas pilnveidošanu piekrastes ūdeņos ar biedrības “Latvijas Pašvaldību savienība” atbalstu tika rīkota videokonference ar visām piekrastes pašvaldībām. Informācija par ZM sagatavoto noteikumu projektu bija pieejama tīmekļa vietnē www.zm.gov.lv no 2017. gada 10. līdz 18. augustam. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas starp priekšlikumus iesniegušajām pašvaldībām un institūtu. Salacgrīvas novada, Ventspils novada un Rīgas pilsētas pašvaldības pieņēma zināšanai tām paredzētās zvejas limitu izmaiņas.2017. gada 19. aprīlī biedrības “Latvijas Pašvaldību savienība” rīkotajā videokonferencē tika atbalstīts institūta un ZM piedāvātais risinājums mencu zvejas iespēju izmantošanas pilnveidošanai piekrastes ūdeņos. |
| 3. | Sabiedrības līdzdalības rezultāti | Pašvaldību priekšlikumi, institūtam BIOR tos izvērtējot, ņemti vērā. Par ZM sagatavoto noteikumu projektu sabiedriskās apspriešanas laikā, tīmekļa vietnē www.zm.gov.lv no 2017. gada 10. līdz 18. augustam, priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvajās teritorijās atrodas iekšējie ūdeņi, un Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav paredzēts veidot, un nav paredzēta arī esošo institūciju reorganizācija. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bārtule 67027525

Inese.Bartule@zm.gov.lv